als_Latn dik_Latn sag_Latn
Sulmuesi shkodran, Elis Kabuni, është një nga afrimet cilësore që ka bërë skuadra e Tërbunit në merkaton e janarit. Ka luajtur me ekipet e moshave të Vllaznisë, ku edhe ka spikatur ndërsa në fillim të edicionit është grumbulluar edhe me skuadrën e parë. Kabuni, si pjesëtar i pukjanëve, në një prononcim për “Sport Ekspres”, ka pohuare: “Kam bërë zgjedhjen e duhur që luajta me Tërbunin. Unë kam dëgjuar për këtë skuadër, ku kanë luajtur vazhdimisht futbollistë që kanë dalë nga moshat e Vllaznisë dhe ka shërbyer si një trampolinë mjaft e vlefshme për t’u perfeksionuar. Dëshira ime është që të luaj sa më shumë dhe të hyj në histori, duke u ngjitur në Superligë me skuadrën pukjane”, ka pohuar Elis Kabuni, sulmuesi shkodran i Tërbunit.
Gani Pema
als_Latn swh_Latn